**ADATKEZELÉSI TÁJÉKOZTATÓ**

**A Hotel Charles / János étterem Facebook, Instagram OLDAL ÉS AZ AHHOZ KÖTHETŐ FELHASZNÁLÓ PUBLIKUS ADATOKKAL KAPCSOLATBAN**

1. **A Charles Hotel és János étterem Facebook, Instagram Oldallal kapcsolatos közös adatkezelés**

A **Hotel Charles Korlátolt Felelősségű Társaság** (Székhely: 1016 Budapest, Hegyalja út 23. cégjegyzékszám: 01-09-700424, adószám: 12725092-2-41, továbbiakban Charles Hotel, Szállásadó), a [FB\_CHARLESHOTEL](https://www.facebook.com/hotelcharles) illetve [FB\_JÁNOSÉTTEREM](https://www.facebook.com/janosetterembudapest) , valamint [IG\_Hotelcharles](https://www.instagram.com/hotelcharles/), [IG\_Jánosétterem](https://www.instagram.com/janosetterembudapest/) URL cím alatt Facebook és Instagram oldalt (a továbbiakban: Facebook Oldal) üzemeltet, amelyen híreket, hirdetéseket tesz közzé, videókat, képeket és egyéb tartalmakat jelenít meg, nyereményjátékokat és promóciókat szervez és bonyolít le, eseményeket tesz közzé, fotókat közöl, bejegyzéseket tesz (post). A Facebook felhasználók a Facebook Oldalon megjelent tartalmakat megoszthatják, like-olhatják, és arra kommentet írhatnak, amelynek tartalmát a Charles Hotel is megismeri).

A Charles Hotel tájékoztatja a Facebook Oldalai látogatóit, hogy a Facebook Oldalakkal kapcsolatos ***Oldalelemzések*** során gyűjtött személyes adatok tekintetében a Charles Hotel, illetve a nevében eljáró adminisztrátorok és a Meta Platforms Inc[[1]](#footnote-1)., a GDPR 26. cikke szerinti együttes (közös) adatkezelőknek minősülnek, mivel a Charles Hotel, illetve a Charles Hotel nevében eljáró adminisztrátorok (a továbbiakban együttesen: Charles Hotel) és a Meta Platforms Inc. ***közösen*** határozza meg az adatkezelés céljait és eszközeit. A Charles Hotel és a Facebook Ireland Limited között a Facebook Oldalra vonatkozóan létrejött közös adatkezelésről szóló megállapodás itt érhető el: [Tudnivalók az Oldalelemzésekről](https://www.facebook.com/legal/terms/page_controller_addendum)

1. **META adatvédelem:** [**Adatkezelési szabályzat**](https://www.facebook.com/privacy/policy/?entry_point=data_policy_redirect&entry=0)

A Facebook a Charles Hotel rendelkezésére bocsátja a Facebook Oldalon a ***Facebook Insight*** (Oldalelemzések) funkcióján keresztül a Facebook által gyűjtött publikusan elérhető adatokat, elemzéseket és azokat aggregált módon jeleníti meg a Charles Hotel számára arról, hogy a látogatók milyen tevékenységet folytatnak a Facebook Oldalon, mennyi időt töltenek bizonyos tartalmak megtekintésével. Tájékoztatjuk, hogy a Charles Hotelnek nincs ráhatása, hogy a Facebook felhasználó a profilján milyen adatokat ad meg, tesz közzé, vagy milyen adatok érhetőek el, melyet később a Charles Hotel és a Facebook felhasználhat. Erre vonatkozó beállításokat a felhasználó itt tud eszközölni: [FB adatvédelmi beállítások](https://www.facebook.com/settings?tab=privacy)

1. **Az adatkezelés célja a Charles Hotel Facebook Oldalon**

A Facebook a Facebook felhasználókra vonatkozó személyes adatokat statisztikai információk, elemzési adatoka formájában szolgáltatja a Charles Hotelnek, melyek aggregált, illetve névtelen adatok, pl. korra, nemre, életkorra, lakóhelyre vonatkozó adatok. A Facebook ezáltal biztosítja, hogy a Charles Hotel a követőit be tudja határolni, tudja őket szegmentálni, pl. rajongók korosztályi adatai százalékosan nemekre bontva. A Charles Hotel ezeket az elemzéseket a Charles Hotel Facebook Oldal tartalmának fejlesztésére használja, hogy a követőik számára releváns információkat helyezzenek el az oldalon, valamint, hogy egyes felhasználói csoportok számára célzott hirdetéseket helyezzenek el.

A Charles Hotel tájékoztatja a Facebook Oldal látogatóit a közös adatkezeléssel kapcsolatos főbb kötelezettségek és felelősségek megoszlásáról a Charles Hotel és a Facebook között, valamint a közös adatkezelői megállapodás lényeges rendelkezéseiről.

**4. A Facebook Ireland Limited felelőssége és kötelezettségei:**

a) A Facebook vállalja az elsődleges felelősséget az Oldalelemzések funkcióban kezelt személyes adatok kezelésével kapcsolatban; az adatkezelést a Charles Hotel nevében is a Facebook végzi.

b) A Facebook felelős az érintettek megfelelő tájékoztatásáért az adatkezeléseivel kapcsolatban.

c) A Facebook felelős az érintetti jogok gyakorlása esetén az érintettekkel való kapcsolattartásra, válaszadásra, arra a Charles Hotel nem jogosult a fenti közös adatkezelői szerződés alapján. Ha az érintett a Charles Hotelhez nyújtja be érintetti jogok gyakorlásával kapcsolatos kérelmét, a Charles Hotel azt köteles a Facebookhoz továbbítani, az érintett választ a Facebooktól fogja megkapni.

d) A Facebook felelős az Oldalelemzések során gyűjtött és kezelt adatok tekintetében az adatbiztonsági előírások betartásáért, az adatvédelmi incidensek bejelentéséért és az érintettek adatvédelmi incidensről való tájékoztatásáért.

**5. A Charles Hotel felelőssége és kötelezettségei:**

a) A Charles Hotel köteles biztosítani, hogy van megfelelő jogalapja az Oldalelemzésekkel kapcsolatos adatkezelésre.

b) A Charles Hotel köteles megjelölni magát, mint adatkezelőt a Facebook Oldalon,

c) A Charles Hotel nem kérheti ki a Facebooktól az Oldalelemzések során kezelt konkrét személyes adatokat, a Charles Hotel csak a Facebook által készített statisztikákat, kimutatásokat látja és fér hozzá, az azok alapját képező személyes adatokat nem.

**6. A Charles Hotel Facebook Oldalon kezelt adatok köre és az adatkezelés jogalapja**

A Charles Hotel ezúton tájékoztatja a Charles Hotel Facebook Oldal látogatóit, hogy az alábbi típusú adatait a Charles Hotel az ***alábbi jogalapon kezeli***:

▪ A Charles Hotel Facebook Oldal like-okkal kapcsolatban: a like-oló személyek száma, a like-ok helye, az új like-ok száma

▪ A Charles Hotel Facebook Oldalon elhelyezett postokkal kapcsolatban: hány személyhez ért el a post, hányan like-olták, kommentelték vagy osztották meg a postot, az unlike-ok száma, elrejtések (hide) száma, spamként riportolás száma, az oldalt elérő like-oló személyek mikor néznek Facebook tartalmat

▪ A Charles Hotel Facebook Oldal látogatásával kapcsolatban: hányszor nézték meg az oldalt, külső oldalról, honlapról hányszor jöttek a Charles Hotel Facebook Oldalra

▪ A Charles Hotel Facebook Oldalon elhelyezett videókkal kapcsolatban: hányszor nézték a videót több, mint 3 másodpercig, több, mint 30 másodpercig, melyek a legtöbbször megnézett videók az oldalon

▪ A Charles Hotel Facebook Oldal látogatóival kapcsolatban: az Oldalt like-oló személyek tekintetében: nem, életkor, lokáció (ország, város), nyelv; az elmúlt 28 napban hányan látták a postot, az oldalon ki like-olt, kommentelt vagy osztott meg az elmúlt 28 napban.

A Charles Hotel tekintetében a fenti adatok adatkezelésének jogalapja a **GDPR 6. cikk (1) bekezdés a) pontja szerinti hozzájárulás.** Az érintett a hozzájárulását bármikor visszavonhatja.

A hozzájárulás megadása, illetve visszavonása az érintett Facebook profiljában lehetséges.

A Facebook Oldallal kapcsolatos adatkezeléssel kapcsolatos részletes adatkezelési tájékoztatót a Facebook kötelessége közzétenni a fent hivatkozott közös adatkezelői szerződés alapján.

A Charles Hotel kizárja a felelősségét a Facebook által végzett adatkezelésért, azért kizárólag a Facebook felel.

Jelen adatkezelési tájékoztató a Charles Hotel honlapjára vonatkozó általános adatkezelési tájékoztató kiegészítése, egyebekben a jelen adatkezelési tájékoztatóban nem említett kérdésekben a Charles Hotel honlapjaira vonatkozó általános adatkezelési tájékoztató vonatkozik és alkalmazandó, amely a Hotel weboldalán érhető el.

***Tájékoztatjuk, hogy amennyiben Ön a Facebookon nem regisztrált látogatóként vagy olyan Facebook felhasználóként látogatja a Vibenagymaros Facebook Oldalt, aki nem kedveli vagy követi azt, úgy a Charles Hotel nem jut az Ön személyes adataihoz és nem kezeli azokat.***

Charles Hotel Kft. 2023.

1. Meta Platforms Inc., 1601 S. California Ave, Palo Alto, CA 94304, USA; Meta Platforms Ireland Limited, Hanover Reach, 5-7 Hanover Quay, Dublin, https://www.facebook.com/help/contact/540977946302970 [↑](#footnote-ref-1)